Moje Đakovo

41. Smotra slovačkog folklora u Hrvatskoj
2025-06-07 17:00 - 23:30 (Europe/Zagreb) | Josipovac Punitovački, Josipovac Punitovački, Josipovac Punitovački, Hrvatska, 31400, Croatia (Local Name: Hrvatska)
Josipovac Punitovački ove će godine postati središnje mjesto očuvanja slovačke kulture i tradicije, jer upravo ondje će se u subotu, 7. lipnja 2025. godine, održati 41. Smotra slovačkog folklora u Republici Hrvatskoj. Domaćinstvo ove značajne manifestacije pripalo je Matici slovačkoj Josipovac, a kulturno-umjetnički program počet će u 17:00 sati u Domu kulture.
Smotra slovačkog folklora jedno je od ključnih godišnjih događanja Saveza Slovaka u Republici Hrvatskoj i održava se svake godine u drugom mjestu gdje djeluje jedna od 16 Matica slovačkih. Ove će godine Josipovac Punitovački ugostiti oko 250 sudionika iz cijele zemlje, a posjetitelji će imati priliku uživati u raznolikom programu koji njeguje plesnu, glazbenu i jezičnu baštinu slovačke nacionalne manjine.
Program započinje u 17:00 sati intoniranjem hrvatske i slovačke himne u izvedbi Matice slovačke Jurjevac. Uslijedit će pozdravna riječ domaćina, predsjednice Matice slovačke Josipovac, Rozalije Kukučka, a potom će se publici obratiti i uvaženi gosti:

Mirko Vavra, predsjednik Saveza Slovaka u RH
Branka Baksa, članica Savjeta za nacionalne manjine RH
Marijan Batorek, donačelnik za slovačku nacionalnu manjinu Općine Punitovci
Branka Baksa ujedno će i svečano otvoriti smotru.

Kroz kulturno-umjetnički program publiku će voditi voditeljica Štefanija Kanisek, a nastupit će brojne Matice slovačke i kulturno-umjetnička društva, među kojima su:

SKUD Braće Banas Josipovac
Matica slovačka Miljevci
Matica slovačka Markovac Našički – SKUS „Fraňa Strapáč“
Matica slovačka Jelisavac – SKUD „Ivan Brnijik Slovak“
Matica slovačka Rijeka
Matica slovačka Lipovljani
Matica slovačka Kukunji-Kutnartić – Jadrski
Matica slovačka Zagreb
Matica slovačka Ilok – SKOS „Ľudovita Štúra“
Matica slovačka Osijek
Matica slovačka Medarić – FS Orava
Matica slovačka Radoš

Smotra je prilika za očuvanje bogate kulturne baštine, povezivanje zajednice i predstavljanje raznolikosti kroz pjesmu, ples, nošnju i jezik. Organizatori pozivaju sve ljubitelje folklora i tradicije da se pridruže ovoj svečanosti kulture, zajedništva i ponosa.
Foto: Mirko Knežević

5. Pedalina biciklijada
2025-06-08 | Kešinci, Kešinci, Semeljci, Hrvatska, 31400, Croatia (Local Name: Hrvatska)
BR Pedala Kešinci u nedjelju, 8. lipnja 2025. godine organizira 5. Pedalinu biciklijadu, koja će zapedalirati u 10,00 sati ispred vatrogasnog doma u Kešincima. Od ove godine biciklijada će biti posvećena preminulom članu UBR Pedale Kešinci, Kristijanu Bunarkiću – Kikiju.
Ruta vožnje od 39 km vozit će se u cijelosti cestom i to kroz mjesta:
KEŠINCI – VRBICA – STARI MIKANOVCI – ĐURĐANCI – BUDROVCI – ĐAKOVO (odmor i okrijepa za sve sudionike te obilazak Državne ergele lipicanaca – Pastuharne) – KUŠEVAC – VIŠKOVCI – FORKUŠEVCI – SEMELJCI – KEŠINCI (ručak i piće za sve sudionike te nastavak druženja).
Događaj je dio projekta „Razvoj i unapređenje outdoor turističkih proizvoda na području Đakovštine – aktivnosti na jezerima i ostale outdoor aktivnosti” sufinanciranog od strane Hrvatske turističke zajednice putem Fonda za udružene turističke zajednice.

Proljetni ophod ljelja
2025-06-08 10:00 - 14:00 | Gorjani, Gorjani, Gorjani, Hrvatska, 31422, Croatia (Local Name: Hrvatska)
Ovogodišnji proljetni ophod Ljelja održat će se 8. lipnja u Gorjanima, nakon svete mise s početkom u 10:00 sati, a samom ophodu predhodit će izložba fotografija „Putevima Panonije“ autora Zvone Ilića koja će se održati u prostoru KTC „Lucija Karalić“ i to 7. lipnja s početkom u 19,00 sati.
O Ljeljama…
Ljelje iz Gorjana su djevojke, najčešće u dobi od 13. do 24. godine, koje u proljeće, na blagdan Duhova, u povorci obilaze selo i izvode ritual sastavljen od pjesama i plesa sa sabljama. Iz šireg repertoara tekstova odabiru pjesme primjerene obitelji koju posjećuju; najčešće pjevaju djevojci, mladiću ili mladoj nevjesti.
O običaju…
Ljelje i sudionici nakon svete mise u povorci obilaze selo, te ulaze u pojedina dvorišta pjevajući prigodne pjesme. Nakon što ih počaste hranom i pićem, povorka odlazi u drugu kuću. Ovaj običaj karakterizira posebna odjeća koju Ljelje nose, a koja se nije u ovoj kombinaciji oblačila u drugim prigodama. Kraljevi, jedna od uloga u ophodu, na glavi nose okićene kape, a u ruci sablje i to je ono po čemu su ljelje najprepoznatljivije. Važnost ovog običaja kao dijela kulture je to što se smatra kako potječe iz pretkršćanskih vremena i kako se generacijama prenosi putem usmene predaje. Vremenom su se određene stvari izmijenile, ali određeni elementi staroslavenske mitologije ostali su prisutni.
O značaju običaja…
Zbog njegove očuvanosti i značaja postao je poznat i priznat. Godišnji proljetni ophod kraljice u Gorjanima, Slavonske kraljice ili Ljelje, narodni običaj, upisan je 1966. godine kao hrvatska kulturna baština. Prepoznat je 2007. kao nematerijalna svjetska baština i 2009. godine upisan je na UNESCO-v popis nematerijalne svjetske baštine u Europi.

Slavlje Pedesetnice u đakovačkoj katedrali
2025-06-08 10:30 - 11:30 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Središnje euharistijsko slavlje na svetkovinu Duhova – Pedesetnicu – u đakovačkoj katedrali 8. lipnja u 10:30 sati predvodit će đakovačko-osječki nadbiskup Đuro Hranić koji će ujedno podijeliti sakrament kršćanske zrelosti Potvrdu ili Krizmu mladićima i djevojkama katedralne Župe Svih Svetih. Ukupno je 114 kandidata.
Misna slavlja toga dana u katedrali su još u 7:30, u 9:00 i u 18:30 sati.
Foto: Moje Đakovo

Prezentacija i isprobavanje Milwaukee alata
2025-06-11 14:00 - 16:00 | Ul. Dragutina Domjanića 118, Ul. Dragutina Domjanića 118, Đakovo, Hrvatska, 31400, Croatia (Local Name: Hrvatska)
Ventus-Trade, đakovačka tvrtka s tridesetogodišnjom tradicijom i jedna od vodećih u prodaji vijaka, okova i spojne tehnike, organizira prezentaciju i isprobavanje više od 200 alata renomiranog američkog proizvođača Milwaukee.
Prezentacija će se održati u srijedu, 11. lipnja 2025., od 14:00 do 16:00 sati, na adresi Remont-metali, Dragutina Domjanića 118 u Đakovu. Za sve posjetitelje osiguran je parking na čistoj parceli preko puta, kao i osvježenje tijekom trajanja događaja.
Milwaukee alati poznati su po svojoj pouzdanosti, izdržljivosti i inovativnim rješenjima, a ovaj događaj odlična je prilika za sve majstore, obrtnike, građevinare i zaljubljenike u alat da ih isprobaju iz prve ruke.
Uz širok izbor spojne tehnike, okova za građevinsku stolariju te više od osam tisuća artikala potrebnih za adaptaciju doma i okućnice, Ventus-Trade nudi i vrhunske ručne i električne alate, a posebno se ističe suradnjom s brendom Milwaukee. Stručno osoblje bit će na raspolaganju posjetiteljima za sva pitanja i savjete oko odabira alata.
Događaj je otvoren za sve zainteresirane. Dođite, isprobajte alate i otkrijte što Milwaukee nudi.

Predstava - Delirij u dvoje
2025-06-12 20:00 - 22:00 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
“Delirij u dvoje” sjajan je kazališni komad jednog od ključnih figura francuskog avangardnog teatra Eugènea Ionescoa, kojeg u Đakovo donose jednako sjajni glumci Ana Pogorelić i Luka Šatara.
U predstavi dvoje supružnika zatvoreno u neki prostor dok vani bjesni građanski rat, raspravlja o kornjači i pužu, svađaju se i naizmjenično oplakuju prošlost i moguću budućnost, ali u situacijama u kojima svatko iz publike može pronaći poznate situacije iz života – svog ili nečijeg.
Inspiracija za djelo Delirij u dvoje (orig. Délire à deux) iz 1962. leži u rijetkom psihičkom poremećaju zvanom inducirana zajednička psihoza, ili ludilo u dvoje po kojem je predstava dobila i ime. Radi se o prijenosu sumanutih ideja i/ili abnormalnog ponašanja s jedne osobe na drugu ili više njih. Oboljeli su obično u bliskoj emocionalnoj vezi, a jedan od značajnih faktora ove dijagnoze je socijalna izolacija koja je često korišteni element teatra apsurda.
Teatar apsurda, humorske situacije, nejasne granice između realnog i nadrealnog, likovi alegorijski pojednostavljenih imena (Ona i On) koji uprizoruju čitav spektar emocija, od euforije do pomračenja; snažne su odlike upravo Ionescova stila i svojevrsna konstanta u njegovim djelima, ali koja ga je učinila ključnom figurom francuskog avangardnog teatra 20. stoljeća s kojom je pokrenuo revoluciju u kazalištu.
Prijevod i adaptacija: Ana Pogorelić
Režija, scenografija, pokret i vizual: Ana Pogorelić i Luka Šatara
Glume: Ana Pogorelić i Luka Šatara
Glazba: Katarina Ranković
Kostimi: Ana i Nina Pogorelić
Fotografija: Timor Šatara
Lokacija: dvorana DVD-a Đakovo (Splitska ul. 21)
Cijena ulaznice: 5 EUR (broj mjesta ograničen na 150)

Ulaznice je moguće rezervirati putem marketing@czk-djakovo.hr, a preuzimanje rezerviranih i kupnja preostalih ulaznica moguće je na dan izvedbe od 16:00 u DVD-u Đakovo.

Antunovo u Đakovu
2025-06-13 06:30 - 21:00 | Udruga za psiho-socijalne potrebe Amadea, Amadea Udruga za psiho socijalne potrebe, Đakovo, Hrvatska, 31400, Croatia (Local Name: Hrvatska)
Blagdan sv. Antuna Padovanskog, 13. lipnja proslavit će se u Đakovu na Ljetnoj terasi centra Amadea pri Samostanu Milosrdnih sestara sv. Križa. Mise toga dana počinju od 5 sati i Sljedeća misna slavlja su u 6:30, 8:00, 9:30 sati i u 11:00 sati.
U 18:30 sati predviđen je blagoslov djece. U 19:00 sati hodočasnička je misa Župe Svih Svetih Đakovo. Mogućnosti za ispovijed bit će tijekom cijeloga dana u dvorištu Centra Amadea već od 4:30 sati.

Zalazak u vinogradu
2025-06-13 16:00 - 21:00 | Meridiana Slavonica, Turistička zajednica Meridiana Slavonica, Oriovac, Hrvatska, 35250, Croatia (Local Name: Hrvatska)
Na slikovitim obroncima Dilj gore, u samom srcu Slavonije, i ove se godine priprema jedinstveni vinski i umjetnički događaj koji spaja čula, emocije i prirodu – “Zalazak u vinogradu”. Ovaj nezaboravni događaj održava se petu godinu zaredom, a organiziraju ga Turistička zajednica Meridiana Slavonica i prof. Marija Vukelić, vinska edukatorica s međunarodnim certifikatom (WSET2).
Manifestacija će se održati ispred vinskog hotela Stupnički dvori, gdje će posjetitelji moći uživati u vinima renomiranih vinara iz regije, prigodnim zalogajima, umjetničkom ozračju i – naravno – veličanstvenom zalasku sunca u vinogradima.
Program pun okusa, glazbe i inspiracije
Od 16:00 do 21:00 sati, posjetitelji će imati priliku kušati vina sorti graševina, chardonnay, cabernet sauvignon, cabernet franc i merlot, koja će na svojim izlagačkim mjestima predstaviti vinari Meridiane Slavonice. Uz degustaciju vina, restoran Stupnički dvori pobrinut će se za ukusne zalogaje, a dodatnu čaroliju donijet će jela pripremljena od lokalnih namirnica.
Već u 16:00 sati, u prostorima hotela, održat će se besplatna vinska radionica pod nazivom „Vina Meridiane Slavonice – ponos našega kraja“, koju vodi prof. Marija Vukelić. Tijekom radionice, prijavljeni sudionici imat će priliku kušati pet vina pet vinara, i tako upoznati vinogorje kroz osobnu priču čaše.
Službeno otvorenje manifestacije zakazano je za 17:30 sati, a prava čarolija u vinogradu započinje u 18:00 sati kada nastupa glazbeni sastav INTERMEZZO, donoseći glazbeni ugođaj savršen za tople večernje sate.
Uhvatite trenutak – i osvojite nagradu!
Ljubitelji fotografije i zalazaka sunca doći će na svoje u foto natječaju koji traje od 19:00 do 20:00 sati. Zadatak je jednostavan: zabilježiti najljepši trenutak zalaska sunca u vinogradu, bilo da se u kadru nađe čaša vina, osmijeh, glazbenik ili zlatna vinogradarska panorama. Fotografije se objavljuju javno na Facebook profilu uz oznaku #zalazakMS2025, a najljepša među njima postat će naslovna fotografija Facebook stranice Meridiana Slavonica tijekom idućih mjesec dana, uz prigodnu nagradu organizatora.
Ova promocija nije sponzorirana, odobrena niti administrirana od strane Facebooka.
Gdje se nalazi Meridiana Slavonica?
Područje TZ Meridiana Slavonica obuhvaća brežuljkasti krajolik na obroncima Dilj gore, gdje vinova loza uspijeva zahvaljujući iznimnim mikroklimatskim uvjetima. Ovdje nastaju vina s karakterom, a zalasci sunca nose posebnu čar – onu koju ne možete opisati, već samo doživjeti.
Za prijave na radionicu (do 9. lipnja u 12:00h) i dodatne informacije, kontaktirajte: info@tzms.com.hr.

27. Susreti prijateljstva
2025-06-13 18:00 - 23:30 | Drenje, Drenje, Drenje, Hrvatska, 31400, Croatia (Local Name: Hrvatska)
Općina Drenje i ove godine s ponosom organizira 27. Susrete prijateljstva, trodnevnu manifestaciju koja se tradicionalno održava s ciljem okupljanja mještana, udruga i gostiju kroz bogat kulturno-umjetnički, sportski i glazbeni program. Manifestacija će se održati od 13. do 15. lipnja 2025. godine, a posjetiteljima nudi raznovrstan sadržaj za sve uzraste.
Petak (13. lipnja)
Prvi dan započinje u 18:00 sati nogometnom utakmicom između NK “Velebit” Potnjani i NK “Slavonac” Preslatinci, čime će se na sportskom terenu otvoriti susreti.
U 20:00 sati slijedi svečani godišnji koncert KUD-a “Drenjanci” Drenje, čime će se prisutni podsjetiti na bogatstvo domaće tradicije i narodnog stvaralaštva.
Večer će završiti uz Grega Band, koji će zabavljati publiku od 21:00 sat nadalje.

Koncert - Nebeski hvalospjev (Tamburaški orkestar "Rapsodija")
2025-06-13 20:30 - 22:30 | Trg Josipa Jurja Strossmayera, Strossmayerov trg, Đakovo, Hrvatska, 31400, Croatia (Local Name: Hrvatska)
U petak, 13. lipnja 2025. godine, u organizaciji udruge žena za borbu protiv raka dojke „Roseta“, s početkom u 20:30 sati, ispred Katedrale sv. Petra u Đakovu održat će se 23. po redu humanitarni koncert pod nazivom Nebeski hvalospjev. Nadahnut riječima Majke Terezije „Ne možemo činiti ništa veliko, samo male stvari s velikom ljubavlju“, ovaj događaj već godinama okuplja ljude dobre volje s ciljem pružanja podrške onima kojima je najpotrebnija.
Koncert se održava pod visokim pokroviteljstvom Nadbiskupa đakovačko-osječke nadbiskupije, mons. Đure Hranića, te Grada Đakova. U slučaju lošeg vremena, događaj će se premjestiti u Dvoranu biskupa Antuna Mandića Nadbiskupijskog centra i fakultetske knjižnice KBF-a u Đakovu, na adresi P. Preradovića 17.
Ovogodišnji koncert uljepšat će Tamburaški orkestar „Rapsodija“, poznat po vrhunskim glazbenim izvedbama koje spajaju tradiciju i emociju.
Ulaznice se prodaju po cijeni od 5 eura, a sav prihod bit će usmjeren za pomoć ženama oboljelima od raka dojke. Time ovaj koncert, osim što donosi glazbenu radost, ima i duboko humanitarnu dimenziju.
Organizatori pozivaju sve građane, medije i prijatelje Udruge da podrže koncert, informiraju javnost i tako doprinesu širenju svijesti o važnosti pomoći oboljelima.

Radionica Breathwork Detox terapijskog disanja - Proljetno čišćenje
2025-06-14 16:00 - 18:00 | Gama sportski centar, Gama Sportski Centar, Đakovo, Hrvatska, 31000, Croatia (Local Name: Hrvatska)
Dogodi nam se da odemo na godišnji odmor i vratimo se umorniji nego prije odmora. Vrlo lako se možemo pripremiti da to ne bude tako, nego da i na sam odmor odemo mirni, opušteni, sa stavom: ovo je za mene i samo za mene, ne dam nikomu i ničemu da to pokvari! Želiš li se mentalno, emocionalno, duhovno i tjelesno pripremiti za odmor i ne otići na godišnji s grčem? Prodiši sa mnom, pusti stres, ostavi sve pritiske i obveze iza sebe, priušti si mir i s mirom se odmaraj.
To možeš dobiti na jednom mjestu u samo 2 sata!
I to možeš vrlo lako za sebe napraviti!
Sve o Breathwork Detox terapijskom disanju saznajte ovdje.
Prijave pozivom na +385 98 9779 640, slanjem poruke na icatic@breathworkdetox.com ili javljanjem porukom na Instagram stranici Inhaling Healing.
Cijena radionice iznosi 30 eura.

27. Susreti prijateljstva
2025-06-14 17:00 - 23:30 | Drenje, Drenje, Drenje, Hrvatska, 31400, Croatia (Local Name: Hrvatska)
Općina Drenje i ove godine s ponosom organizira 27. Susrete prijateljstva, trodnevnu manifestaciju koja se tradicionalno održava s ciljem okupljanja mještana, udruga i gostiju kroz bogat kulturno-umjetnički, sportski i glazbeni program. Manifestacija će se održati od 13. do 15. lipnja 2025. godine, a posjetiteljima nudi raznovrstan sadržaj za sve uzraste.
Subota (14. lipnja)
Subotnji program počinje u 17:00 sati s izložbeno-promotivnim štandovima, koji će predstaviti domaće proizvode, rukotvorine i rad lokalnih udruga.
Od 18:00 sati na rasporedu je kulturno-umjetnički program, dok će večer završiti uz tamburaški sastav TS “Brace”, koji nastupa u 21:00 sat.

27. Susreti prijateljstva
2025-06-15 18:00 - 23:30 | Drenje, Drenje, Drenje, Hrvatska, 31400, Croatia (Local Name: Hrvatska)
Općina Drenje i ove godine s ponosom organizira 27. Susrete prijateljstva, trodnevnu manifestaciju koja se tradicionalno održava s ciljem okupljanja mještana, udruga i gostiju kroz bogat kulturno-umjetnički, sportski i glazbeni program. Manifestacija će se održati od 13. do 15. lipnja 2025. godine, a posjetiteljima nudi raznovrstan sadržaj za sve uzraste.
Nedjelja (15. lipnja)
Zadnji dan manifestacije započinje sportskim duhom – u 18:00 sati snage će odmjeriti NK “Zrinski” Drenje i NK “Vinogradar” Mandićevac.
Za glazbeni oproštaj od Susreta prijateljstva zadužen je popularni Lucky Band, čiji nastup počinje u 20:00 sati.

Središnja proslava Jubileja 200. obljetnice rođenja bl. majke M. Terezije Scherer
2025-06-16 06:30 - 20:00 | Samostanska crkva Presvetog Srca Isusova, Crkva Svetoga Križa, Đakovo, Hrvatska, 31400, Croatia (Local Name: Hrvatska)
Milosrdne sestre sv. Križa u Đakovu svečano će obilježiti blagdan bl. majke M. Terezije Scherer, suutemeljiteljice Družbe, središnjim slavljem Jubileja 200. Obljetnice njezina rođenja, u ponedjeljak 16. lipnja, u samostanskoj crkvi Presv. Srca Isusova u Đakovu.
Nakon Jutarnje molitve Božanskoga časoslova u 6:30 sati, đakovačko-osječki nadbiskup metropolit Đuro Hranić, predvodit će euharistijsko slavlje u 7:00 sati. Večernji dio slavlja započinje u 17:30 Večernjim hvalama Božanskoga časoslova, a potom misom u 18:00 sati koju predvodi preč. Ivan Lenić, župnik Župe Svih svetih u Đakovu i dekan Đakovačkoga dekanata.
Foto: Moje Đakovo

Koncert duhovne glazbe
2025-06-18 19:30 - 21:30 | Crkva Dobrog Pastira, Crkva Dobrog Pastira, Đakovo, Hrvatska, 31400, Croatia (Local Name: Hrvatska)
Koncert će održati učenici Glazbene škole Arija.

4. Budrovački glazbeni spomenar
2025-06-18 20:00 - 23:30 | Mjesni dom Budrovci, Društveni dom Budrovci, Budrovci, Hrvatska, 31400, Croatia (Local Name: Hrvatska)
Mjesni odbor Budrovci organizira 4. Budrovački glazbeni spomenar, koji će se održati u srijedu, 18. lipnja 2025. godine, s početkom u 20 sati u Društvenom domu Budrovci.
Na manifestaciji će nastupiti budrovački glazbenici i njihovi gosti, a večer će dodatno zagrijati tamburaški sastav TS Đakovčani. Posjetitelje očekuje i bogata ponuda jela i pića, a ulaz je slobodan.
Dođite i uživajte u večeri ispunjenoj glazbom, zajedništvom i slavonskom tradicijom!

Foto: Moje Đakovo

Svetkovina Tijelova u Đakovu
2025-06-19 07:30 - 20:00 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Na svetkovinu Tijelova, u četvrtak, 19. lipnja u katedrali-bazilici sv. Petra u Đakovu večernje misno slavlje u 18:30 sati predvodit će đakovačko-osječki nadbiskup metropolit Đuro Hranić. Nakon mise uslijedit će Tijelovska procesija. Ostala misna slavlja u đakovačkoj prvostolnici su po blagdanskom rasporedu: u 7:30 te u 9:00 sati.
Toga je dana župno klanjanje i tim povodom u župnoj crkvi Svih Svetih bit će svečano misno slavlje u 11:00 sati.
Foto: Moje Đakovo

Revija narodnih nošnji "40 lica tradicije"
2025-06-19 21:00 - 22:00 | Kuća Reichsmann, Kuća Reichsmann, Đakovo, Hrvatska, 31400, Croatia (Local Name: Hrvatska)
Nastavljaju se programi obilježavanja 40 godina KUD-a “Tena”.
U četvrtak će se nakon tijelovske procesije ispred Kuće Reichsmann održati revija narodnih nošnji pod nazivom „40 lica tradicij“.
„Iz naših ormara od preko 600 nošnji (većinski originala), simbolično smo izabrali prikazati samo 40. Reviju su priredile naše garderobijerke Manuela Kelava i Anita Delić.“, poručuju iz Tene.

Galoop festival 2025.
2025-06-20, 2025-06-21 | Strossmayerov perivoj, Strossmayerov perivoj, Đakovo, Hrvatska, 31400, Croatia (Local Name: Hrvatska)
Sve informacije o ovogodišnjem Galoop festivalu pronađite ovdje.
Foto: Moje Đakovo

Dani otvorenih vinskih podruma Đakovačkog vinogorja (Mandićevac)
2025-06-20 17:00 - 23:30 | Mandićevac, Mandićevac, Mandićevac, Hrvatska, 31400, Croatia (Local Name: Hrvatska)
Vinska priča se nastavlja!
I ove godine šetamo vinogradima, nazdravljamo podrumima i slavimo vino tamo gdje ono najbolje raste, u đakovačkom kraju: u Mandićevcu i Trnavi!
Turistička zajednica grada Đakova, uz Općine Trnavu i Drenje, već petu godinu zaredom organizira Dane otvorenih vinskih podruma, kao dio Vinskog mjeseca Osječko-baranjske županije i programa 59. Đakovačkih vezova.
Znači – dobra vina, dobri ljudi, glazba i šetnja među trsovima? Zvuči kao idealan vikend!
PROGRAM
PETAK, 20. lipnja – MANDIĆEVAC
17:00 – Vinska šetnja Mandićevcem (vođena tura + obilazak vinarija + degustacije)
20:00 – Koncert grupe Double Trouble @Vinarija Đakovačka vina
Donacija za vinsku šetnju: 15 €
Uključen: obilazak, degustacije, čaša i nosiljka za vino (da vam ruke budu slobodne za fotkanje i tapšanje po ramenima).
Kotizaciju plaćate na prvoj točki vinske rute. Uskoro više detalja!

Predstavljanje knjige Zvonimira Mikića „Od rukometa do rukometa“
2025-06-20 18:00 - 19:00 | Dvorana Florentini, Frankopanska ul. 5c, Đakovo, Hrvatska, Croatia (Local Name: Hrvatska)
Predstavljanje knjige Zvonimira Mikića „Od rukometa do rukometa“ s naglaskom na Slavoniju i Đakovo u izdanju Ogranka Matice hrvatske u Đakovu!
Autor, stručni sugovornici i sportski djelatnici predstavit će knjigu i govoriti o važnom segmentu đakovačke društvene i sportske povijesti.
Pridružite se i uveličajte ovaj društveni, kulturni i sportski događaj godine!

14. Đakovo Expo Zlatne ruke - sajam poljoprivrede, obrtništva i gospodarstva
2025-06-21 | Vezovski šator, Vezovski šator, Đakovo, Hrvatska, 31400, Croatia (Local Name: Hrvatska)
Kako se prijaviti na sajam možete saznati ovdje.
Foto: Moje Đakovo

Godišnji susret hrvatskih misionara
2025-06-21 - 2025-06-25 | Đakovo, Đakovo, Đakovo, Hrvatska, 31400, Croatia (Local Name: Hrvatska)
Godišnji susret hrvatskih misionara održat će se u Đakovu i župama Đakovačko-osječke nadbiskupije od 21. do 25. lipnja. Susret započinje u subotu, okupljanjem u Kući susreta u Đakovu. Nedjelja je dan predviđen za animaciju u župnim zajednicama, a u poslijepodnevnim satima u Bogoslovnom sjemeništu u Đakovu bit će susret misionara sa animatorima i suradnicima župnih misijskih skupina. U ponedjeljak, 23. lipnja slijedi predstavljanje misionara i njihovih projekata. U poslijepodnevnim satima misionare će primiti đakovačko-osječki nadbiskup Đuro Hranić, a potom je u 18.30 zajedničko misno slavlje u đakovačkoj katedrali koje predvodi mons. Hranić.
Foto: Moje Đakovo

Dječji nogometni turnir "Budrovci 2025"
2025-06-21 10:00 - 20:00 | Budrovci, Budrovci, Budrovci, Hrvatska, 31400, Croatia (Local Name: Hrvatska)
Nogometni klub “Slavonija” Budrovci s ponosom organizira dječji nogometni turnir “Budrovci 2025”, koji će se održati u subotu, 21. lipnja 2025. godine na nogometnom igralištu u Budrovcima.
Turnir počinje u 10:00 sati, a tijekom dana natjecat će se desetak dječjih ekipa iz različitih krajeva. Očekuje nas mnoštvo uzbudljivih utakmica, veselja i sportskog duha.
Za najmlađe posjetitelje osiguran je napuhanac, a za sve prisutne pripremljena je bogata ponuda hrane i pića koja će biti dostupna cijeli dan.
„Pozivamo roditelje, prijatelje, ljubitelje nogometa i sve ljude dobre volje da nam se pridruže i podrže mlade sportaše u njihovim prvim nogometnim koracima.“, poručuju iz kluba.

Dani otvorenih vinskih podruma Đakovačkog vinogorja (Trnava)
2025-06-21 17:00 - 23:30 | Trnava, Trnava, Trnava, Hrvatska, 31400, Croatia (Local Name: Hrvatska)
Vinska priča se nastavlja!
I ove godine šetamo vinogradima, nazdravljamo podrumima i slavimo vino tamo gdje ono najbolje raste, u đakovačkom kraju: u Mandićevcu i Trnavi!
Turistička zajednica grada Đakova, uz Općine Trnavu i Drenje, već petu godinu zaredom organizira Dane otvorenih vinskih podruma, kao dio Vinskog mjeseca Osječko-baranjske županije i programa 59. Đakovačkih vezova.
Znači – dobra vina, dobri ljudi, glazba i šetnja među trsovima? Zvuči kao idealan vikend!
SUBOTA, 21. lipnja – TRNAVA
17:00 – Vinska šetnja Trnavom (tura, vinarije, čaše u ruci – sve po redu)
19:30 – Svečani program 38. Bonavite (nogometno igralište)
21:30 – Koncert Najbolji hrvatski tamburaši (nogometno igralište)
Donacija za vinsku šetnju: 15 €
Uključen: obilazak, degustacije, čaša i nosiljka za vino (da vam ruke budu slobodne za fotkanje i tapšanje po ramenima).
Kotizaciju plaćate na prvoj točki vinske rute. Uskoro više detalja!

25. godina Ritmike KUD-a "Sklad"
2025-06-21 20:00 - 22:00 | Strossmayerov perivoj, Strossmayerov perivoj, Đakovo, Hrvatska, 31400, Croatia (Local Name: Hrvatska)
Veliki rođendan ritmičke sekcije KUD-a “Sklad” proslavit će se na pozornici u Strossmayerovom perivoju.

Foto: Ritmika KUD-a “Sklad”

Dan obitelji kod Milosrdnih sestara sv. Križa
2025-06-22 13:00 - 19:00 | Udruga za psiho-socijalne potrebe Amadea, Amadea Udruga za psiho socijalne potrebe, Đakovo, Hrvatska, 31400, Croatia (Local Name: Hrvatska)
U nedjelju, 22. lipnja od 13:00 do 19:00 sati Milosrdne sestre sv. Križa u Đakovu organiziraju 9. dan obitelji koji će se održati u Centru Amadea i dvorani Florentini, Frankopanska 5c.Tema susreta je „Obitelj na hodočašću nade“. Susret sadrži Euharistijsko slavlje, zatim predavanje za roditelje koje će održati s. Paskala Križan i duhovno-rekreativni program za djecu, koji će voditi Katarina Ralbovsky s animatorima. Na susret su pozvane napose obitelji s mlađom djecom. Radi organizacije programa za djecu potrebno je prijaviti dob i spol djece najkasnije do četvrtka, 19. lipnja na mob. 098/98 76 082 ili 099/ 599 75 52. Sestre pozivaju: „Dođimo osnažiti duhovne temelje naših obitelji!

Trodnevnica, svetkovina i čin posvete Srcu Isusovu
2025-06-24 17:30 - 2025-06-27 20:00 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Trodnevnica pred svetkovinu Srca Isusova i posvetu hrvatskoga naroda i domovine Srcu Isusovu u katedrali sv. Petra u Đakovu održat će se od utorka 24. do četvrtka 26. lipnja. Od 17:30 svakoga dana bit će prilika za sakrament pomirenja, u 18 sati je molitva krunice i litanija Srcu Isusovu te misno slavlje u 18:30 koje predvodi p. Ivan Ike Mandurić, isusovac.
U petak, 27. lipnja na svetkovnu Srca Isusova svečano euharistijsko slavlje s činom posvete Srcu Isusovu u 18:30 predvodi đakovačko-osječki nadbiskup metropolit Đuro Hranić. I toga dana je prilika za ispovijed od 17:30, a u 18:00 molitva krunice i litanija Srcu Isusovu.
Foto: Moje Đakovo

Predstavljanje knjige Josipe Pavičić - "Sada"
2025-06-24 18:00 - 19:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
U vrijeme globalne buke i unutarnje praznine, u svijetu koji svakodnevno uranja u kaos, nesigurnost i podjele i u kojem sve češće svjedočimo nasilju, sukobima, opsesiji materijalnim, pohlepi, neprestanoj potrazi za sigurnošću i zadovoljstvom izvana, sve više ljudi osjeća unutarnji poziv za promjenu. Ta promjena tiha je, ali duboka revolucija svijesti – povratak onome što smo odavno zaboravili: sadašnjem trenutku. No ona nije ni brza ni jednostavna. Zahtijeva iskrenost, spremnost da pogledamo u sebe i postavimo sami sebi pitanje: Tko sam ja, iza svih tih uloga i maski? I umjesto da pokušavamo mijenjati svijet i druge ljude, počnimo od onoga iznutra: počnimo najprije mijenjati sebe jer to je možda najvažniji korak prema iscjeljenju. Knjiga Sada bavi se upravo time: umijećem življenja u sadašnjem trenutku.
Da bi se to dogodilo, moramo proći unutarnju transformaciju, promjenu stanja svijesti – pomak iz nesvjesnog života u kojem mislimo da smo mi naše misli, osjećaji i uloge, prema životu u kojemu postajemo svjesni promatrači. Ova knjiga nježno nas poziva da zastanemo, duboko udahnemo i ponovno se povežemo sa sobom – u tišini, miru i istinskoj prisutnosti sadašnjeg trenutka. Znanstveno je dokazano da mindfulness – svjesna prisutnost – donosi brojne dobrobiti za naše mentalno, emocionalno i tjelesno zdravlje. Čak i kratke meditacije mogu preokrenuti dan, pomoći nam da se prizemljimo i potaknuti nas da izrazimo zahvalnost za svaki svoj dan.
Josipa Pavičić svojim će nam praktičnim smjernicama, meditacijama i vježbama koje nudi u ovoj knjizi pomoći da i sami osvijestimo sadašnji trenutak i postignemo osjećaj mira, u sebi i u odnosima s drugima.
